Diari Oficial de la Generalitat Valenciana


Sumari del DOGV 9849, del 15-05-2024 (2024/4332)

RESOLUCIÓ de 9 de maig de 2024, de la Vicepresidència Segona i Conselleria de Serveis Socials, Igualtat i Habitatge, per la qual es convoquen subvencions en matèria de diversitat, per a l'exercici 2024.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9849

Data del DOGV
:   15-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4332


Data del document
:   09-05-2024

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 9 de maig de 2024, de la Vicepresidència Segona i Conselleria de Serveis Socials, Igualtat i Habitatge, per la qual es convoquen subvencions en matèria de diversitat, per a l'exercici 2024. [2024/4332]  
La Vicepresidència Segona i Conselleria de Serveis Socials, Igualtat i Habitatge té entre els seus objectius prioritaris el foment i el desenvolupament del valor de la diversitat.  
La Direcció General de Diversitat és l'òrgan directiu de la Secretaria Autonòmica d'Igualtat i Diversitat a la qual corresponen les funcions en matèria de polítiques de drets i reconeixement de la diversitat, així com la de gestionar, en l'àmbit de la Comunitat Valenciana, les competències atribuïdes a les comunitats autònomes en matèria de deures i llibertats de les persones estrangeres i refugiades en l'Estat espanyol.  
  
Mitjançant l'Ordre 6/2020, de 9 de desembre de 2020, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de subvencions a entitats sense ànim de lucre per a finançar projectes de suport a la igualtat en la diversitat (DOGV 8973, d'11.12.2020); la correcció d'errors de l'Ordre 6/2020, de 9 de desembre de 2020, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de subvencions a entitats sense ànim de lucre per a finançar projectes de suport a la igualtat en la diversitat (DOGV 9000, 19.01.2021), i la correcció d'errors de l'Ordre 6/2020, de 9 de desembre, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de subvencions a entitats sense ànim de lucre per a finançar projectes de suport a la igualtat en la diversitat (DOGV 9019, 12.02.2021), d'ara en avant, l'Ordre 6/2020, es concreten tots els criteris que marca l'article 17 de la Llei 38/2003, de 17 de novembre, general de subvencions, per a la convocatòria d'aquests subvencions, d'ara en avant, Llei 38/2003.  
  
De conformitat amb el que s'ha exposat, i les competències conferides pel Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat, modificat pel Decret 126/2023, de 4 d'agost, del Consell, de modificació de determinats aspectes del Decret 112/2023, de 25 de juliol, del Consell, pel qual establix l'estructura orgànica bàsica de la Presidència i de les conselleries de la Generalitat [2023/8803] (DOGV 9655, 04.08.2023) i l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
La Vicepresidència Segona i Conselleria de Serveis Socials, Igualtat i Habitatge convoca subvencions en matèria de diversitat, en règim de concurrència competitiva, de conformitat amb el que disposa l'article 22.1 de la Llei 38/2003, de 17 de novembre, general de subvencions, i l'article 164 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
La tramitació de la present convocatòria s'inicia, una vegada aprovada la Llei de pressupostos de la Generalitat per a l'any 2024, de conformitat amb l'article 166 de l'esmentada Llei 1/2015.  
La Llei de pressupostos de la Generalitat per a l'any 2024 preveu, entre altres, quatre línies que donen empara a aquesta convocatòria, en els termes concrets que a continuació s'indiquen.  
És objecte d'aquesta convocatòria regular les condicions de concessió de subvencions a favor d'entitats privades de caràcter social sense ànim de lucre que complisquen els requisits establits en l'article 2 de l'Ordre 6/2020, de 9 de desembre de 2020, de la Vicepresidència i Conselleria d'Igualtat i Polítiques inclusives, per la qual s'aproven les bases reguladores, que desenvolupen projectes que complementen les actuacions de la Direcció General de Diversitat, dins dels crèdits consignats en el pressupost de 2024.  
  
  
Segon. Finalitat de les subvencions  
La finalitat de les subvencions que es convoquen és finançar els programes d'interés general en matèria de diversitat, a través dels projectes que concretament es detallen en l'annex A de la present resolució, i els altres d'interés general proposats per les entitats que resulten seleccionades, de conformitat amb el que establix l'esmentada Llei 1/2015, i amb això afavorir les polítiques actuals de la Generalitat destinades a impulsar el foment i el desenvolupament del valor de la diversitat, la igualtat i la no-discriminació. En el context esmentat, aquesta convocatòria va dirigida al col·lectiu de les persones lesbianes, gais, trans, bisexuals i intersexuals (LGTBI), al poble gitano, a les persones migrants, a la igualtat de tracte i a les víctimes de la violència de les conductes d'odi.  
No podran ser objecte de subvenció els projectes que contravinguen la normativa vigent, especialment les lleis que reconeixen drets als col·lectius de la diversitat, com la Llei 8/2017, de 7 d'abril, de la Generalitat, integral del reconeixement del dret a la identitat i a l'expressió de gènere a la Comunitat Valenciana, i la Llei 23/2018, de 29 de novembre, d'igualtat de les persones LGTBI, o que siguen contraris als objectius i actuacions del Pacte Valencià contra la violència de gènere i masclista, l'Estratègia Valenciana per a la igualtat de tracte, la no-discriminació i la prevenció dels delictes d'odi 2019-2024 i l'Estratègia Valenciana de Migracions 2021-2026.  
Els imports estimats a finançar per cada programa i la seua corresponent finalitat, segons la Llei de pressupostos de la Generalitat per a l'exercici 2024, amb un import global màxim d'1.782.000,00 €, destinat a finançar aquesta convocatòria són els següents:  
Denominació línia: Programa per al foment de la inclusió de les persones migrants.  
Finalitat: donar suport als programes i les actuacions dirigits a aconseguir la igualtat i la inclusió de les persones migrants en tots els àmbits, i especialment en els que es consideren prioritaris en l'Estratègia valenciana de migracions 2021-2026.  
Línia de subvenció: S0217  
Import: 352.000,00 €  
Denominació línia: Programa per al foment del respecte i la inclusió del poble gitano a la Comunitat Valenciana.  
Finalitat: donar suport a programes i actuacions dirigides a aconseguir la igualtat i la inclusió del poble gitano en tots els àmbits.  
Línia de subvenció: S0229  
Import: 660.000,00 €  
Denominació línia: Foment de la igualtat.  
Finalitat: donar suport als programes i les actuacions dirigides a aconseguir la igualtat de les persones LGTBI en tots els àmbits, especialment en els que es consideren prioritaris en l'Estratègia valenciana per a la igualtat LGTBI 2022-2027.  
Línia de subvenció: S0316  
Import: 330.000,00 €  
Denominació línia: Programa de lluita contra la discriminació i els delictes d'odi mitjançant la sensibilització i el foment de la igualtat de tracte.  
Finalitat: donar suport als programes i les actuacions dirigides a la igualtat de tracte i no-discriminació, així com la lluita contra els delictes d'odi i l'atenció a les víctimes.  
Línia de subvenció: S0384  
Import: 440.000,00 €  
  
Tercer. Entitats beneficiàries Requisits per a sol·licitar la subvenció i manera d'acreditar-los  
Podran ser beneficiàries les entitats que complisquen els requisits que indica l'article 2 de l'Ordre 6/2020.  
La manera d'acreditar els requisits serà la següent:  
- Document justificatiu d'inscripció en el Registre de titulars d'activitats, de serveis i centres de serveis socials de la Comunitat Valenciana. En el cas d'haver transcorregut més de 3 mesos des de la sol·licitud sense haver obtingut resolució expressa, n'hi haurà prou amb una acreditació de la sol·licitud registrada.  
- Targeta CIF/NIF o estatuts en què conste el domicili social.  
- Estatuts en què consten els fins i activitats per als quals es constituïx l'entitat.  
- Declaració responsable sobre no trobar-se en cap dels supòsits que preveu l'article 13.2 de la Llei 38/2003, i els articles 18 i concordants del Reial decret 887/2006, de 21 de juliol, pel qual s'aprova el Reglament de la Llei 38/2003.  
- Si és el cas, acreditació documental del preceptiu pla d'igualtat degudament aprovat i registrat, en els termes fixats en el Reial decret 901/2020, de 13 d'octubre, pel qual es regulen els plans d'igualtat i el seu registre i es modifica el Reial decret 713/2010, de 28 de maig, sobre registre i depòsit de convenis i acords col·lectius de treball.  
  
No són subvencionables els projectes d'entitats que ja hagen sigut finançats íntegrament per aquesta administració o entitat o una altra. En aquest sentit, cal tindre en compte especialment que l'article 88.3 de la Llei 3/2019, de 18 de febrer, de serveis socials inclusius de la Comunitat Valenciana, establix que «el règim d'acció concertada serà incompatible amb la concessió de subvencions econòmiques per al finançament de les actuacions o els serveis que han sigut objecte de concert.»  
  
En cas que l'òrgan gestor o els òrgans de control constaten que el mateix projecte ha rebut doble finançament, es revocarà la subvenció, l'entitat perdrà el dret a la subvenció i, si és el cas, haurà de procedir al reintegrament de la quantia percebuda.  
  
Quart. Sol·licituds i documentació  
1. Sol·licituds i termini de presentació.  
1.1. Model i presentació de sol·licituds.  
De conformitat amb el que preveu l'article 8 de l'Ordre 6/2020, les sol·licituds de subvenció es presentaran exclusivament per via telemàtica, mitjançant la firma electrònica pròpia de l'entitat sol·licitant o la de la persona que legalment la represente. A l'efecte de participació en aquesta convocatòria, es considera que la mateixa subscripció de la sol·licitud de subvenció per les entitats susceptibles de ser beneficiàries, per si mateixes o per representant, implica la capacitat jurídica i d'obrar necessària per a:  
- Sol·licitar l'ajuda.  
- Autoritzar, d'una banda, l'accés a la Plataforma Autonòmica d'Interoperabilitat, per a comprovar el compliment de les obligacions tributàries, amb la hisenda estatal i autonòmica, i d'altra banda, la no oposició a la consulta per a l'obtenció de les dades d'estar al corrent dels pagaments amb la Tresoreria de la Seguretat Social, mitjançant el mateix formulari de sol·licitud.  
- Designar el compte bancari en què es transferirà, si és el cas, la subvenció.  
- Assumir les declaracions responsables de no concurrència de causa legal per a obtindre la condició de persona beneficiària (art. 13 de la Llei 38/2003, general de subvencions).  
En virtut del que preveu l'article 8 de l'Ordre de bases 6/2020, de 9 de desembre de 2020, cada entitat sol·licitant podrà presentar únicament un projecte a la present convocatòria referit a cada una de les línies pressupostàries corresponents als programes que establix l'annex A.  
  
En el cas de presentar-ne més d'un, s'entendrà que l'entitat opta per mantindre l'últim dels presentats que haja tingut entrada en el registre.  
  
La presentació d'una sol·licitud de participació a la present convocatòria implica l'acceptació dels termes d'aquesta, sense condicions ni reserves.  
La sol·licitud telemàtica estarà accessible i s'omplirà directament en la seu electrònica de la Generalitat, a través de l'enllaç següent, tenint en compte que únicament serà admesa la sol·licitud presentada telemàticament:  
https://www.gva.es/va/inicio/procedimientos?id\_proc=95717 i constarà d'una part general (comuna per a totes les sol·licituds de subvenció de la Generalitat) i d'una part específica corresponent a aquesta convocatòria. En la part específica s'indicaran expressament els conceptes globals subvencionables que determinen el pressupost total del projecte. És obligatori desglossar cada concepte i indicar cada gasto subvencionable que resulta inclòs en aquest.  
Les sol·licituds hauran d'anar dirigides a la direcció territorial a la qual corresponga la instrucció de l'expedient. En aquest sentit, en la sol·licitud telemàtica s'indicarà la província corresponent a la direcció territorial a la qual corresponga la instrucció de l'expedient, segons el que disposa l'article 10 de l'Ordre 6/2020. Concretament, serà competent aquella de l'àmbit territorial en el qual l'entitat propose la realització del projecte per al qual se sol·licita la subvenció. Si es proposa la realització del projecte en més d'una província, la instrucció correspondrà a la direcció territorial en què l'entitat tinga la seua seu o delegació permanent.  
Cada projecte haurà d'adequar-se preferentment als àmbits d'actuació que establix l'annex A, sense perjuí que les entitats puguen presentar altres projectes que consideren adequats per a complir l'objecte del programa.  
1.2. Documentació.  
A la sol·licitud telemàtica s'adjuntaran necessàriament els documents que s'indiquen a continuació:  
1.2.1. Memòria explicativa del projecte.  
La memòria explicativa servirà per a la valoració del projecte juntament amb la informació proporcionada en la sol·licitud telemàtica. L'entitat que sol·licita l'ajuda haurà de justificar la concurrència dels criteris objectius que, de conformitat amb l'article 5 de l'Ordre 6/2020, justifiquen la valoració del mèrit que s'invoca. Especialment, per a valorar els mèrits indicats en els apartats 1.a 7m, 1.a 8u i 1.b 3r de l'article esmentat, caldrà acreditar els acords necessaris, l'existència de plans d'igualtat, si és el cas, o el finançament extern sol·licitat o obtingut.  
  
La informació anterior, continguda en la memòria explicativa, ha d'organitzar-se amb un índex ordenat i numerat, amb l'estructura següent:  
A. Descripció del projecte:  
- Justificació de la necessitat social del projecte.  
- Objectius generals i específics del projecte.  
- Àmbit d'actuació: localitat/s.  
- Nombre i perfil de persones beneficiàries.  
- Actuacions i activitats.  
- Metodologia de desenvolupament del projecte.  
- Cronograma, amb un calendari concret d'actuacions.  
- Resultats previstos.  
- Indicadors d'avaluació i control del projecte.  
- Innovació social del projecte.  
- Relació de centres i entitats amb els quals es desenvoluparà el projecte, si és el cas.  
- Perspectiva de gènere detallada del projecte.  
- Treball amb col·lectius o grups vulnerables.  
- Ús del valencià en les activitats que cal realitzar i publicacions.  
B. Viabilitat econòmica del projecte:  
- Pressupost de gastos del projecte, desglossat per conceptes i subconceptes.  
- Informe detallat de l'adequació del pressupost per al desenvolupament del projecte.  
- Informe dels recursos propis i preexistents de l'entitat.  
- Relació detallada de les aportacions d'altres entitats.  
C. Estructura, capacitat de gestió, experiència i trajectòria de l'entitat:  
- Relació de la gestió de projectes iguals o anàlegs subvencionats en anys anteriors i resultats aconseguits.  
- Estructura de l'entitat: nombre de persones associades i voluntàries.  
- Recursos humans: nombre i perfil del personal contractat amb el qual compta l'entitat i amb el qual podria comptar per al desenvolupament del projecte.  
- Nombre de persones voluntàries que participen en l'execució del projecte.  
- Implantació de sistemes de qualitat.  
Les entitats que presenten projectes en els quals estiga prevista l'atenció directa de menors de 18 anys, de conformitat amb el que exigix l'article 57 i següents de la Llei orgànica 8/2021, de 4 de juny, de protecció integral a la infància i l'adolescència contra la violència de gènere, i l'article 8.4 de la Llei 45/2015, de 14 d'octubre, de voluntariat, no podran adscriure a l'execució del projecte professionals que hagen sigut condemnats per sentència ferma per delictes contra la llibertat i indemnitat sexual tipificats en el títol VIII de la Llei orgànica 10/1995, de 23 de novembre, del Codi Penal, així com per qualsevol delicte de tràfic d'éssers humans tipificat en el títol VII bis del Codi Penal.  
  
La memòria explicativa haurà de tindre una extensió màxima de quinze pàgines, en grandària i format estàndard. S'annexarà a la sol·licitud telemàtica en arxiu PDF.  
1.2.2. En cas de no autoritzar la consulta telemàtica per a l'obtenció de dades d'estar al corrent d'obligacions tributàries i davant de la Seguretat Social, haurà de presentar-se la documentació següent:  
- Certificat d'estar al corrent en el compliment d'obligacions tributàries amb l'Agència Estatal d'Administració Tributària.  
- Certificat d'estar al corrent de pagament de les obligacions tributàries amb la Generalitat.  
- Certificat d'estar al corrent de pagament de les obligacions amb la Tresoreria General de la Seguretat Social.  
1.2.3. Targeta CIF de l'entitat sol·licitant.  
1.2.4. Estatuts vigents de l'entitat.  
1.2.5. Certificat del sistema de qualitat, si se'n disposa.  
1.2.6. Declaració responsable de no concórrer l'entitat sol·licitant en les circumstàncies que assenyala l'article 13.2 de la Llei 38/2003, de 17 de novembre, general de subvencions.  
1.2.7. En el supòsit de variació de les dades de la persona que tinga la representació legal de l'entitat que consten en el Registre general dels titulars d'activitats de serveis i centres d'acció social de la Comunitat Valenciana, haurà d'acreditar-se de manera fefaent la nova representació legal.  
1.2.8. Memòria anual d'activitats de l'entitat en l'exercici anterior que, com a mínim, haurà d'enumerar les activitats dutes a terme per l'entitat en l'exercici anterior per ordre cronològic, i indicar-hi les dates o períodes d'aquests, una breu descripció del seu objecte, així com el nombre de participants en cada activitat i l'avaluació detallada dels objectius proposats en el projecte.  
1.2.9. Liquidació del pressupost de l'entitat corresponent a l'exercici anterior. Aquesta dada s'implementarà directament en l'apartat corresponent del formulari telemàtic de sol·licitud.  
1.2.10. Per a les entitats obligades per la legislació vigent, pla d'igualtat en vigor o prorrogat de mutu acord entre l'empresa i la representació de la plantilla, d'acord amb el que disposa la normativa estatal i autonòmica. En el cas que el pla d'igualtat es trobe prorrogat, s'haurà d'adjuntar l'acord entre l'empresa i la representació de la plantilla de personal.  
1.2.11. Documents acreditatius del treball en xarxa (acords o altres).  
  
1.2.12. Respecte de l'Impost sobre el Valor Afegit (IVA), acreditació, si és el cas, que l'entitat només realitza operacions declarades exemptes, en virtut del que disposa l'article 20.1 de la Llei 37/1992, de 28 de desembre, o, si és el cas, justificació de l'IVA suportat no deduïble derivat del percentatge de prorrata que li siga aplicable.  
1.2.13. En el cas de projectes que prevegen l'atenció de menors de 18 anys, declaració responsable de qui represente l'entitat de trobar-se en possessió de tots els certificats negatius d'antecedents penals del Registre central de delinqüents sexuals, respecte al personal contractat i voluntari que destinarà a l'execució dels respectius projectes que acredite que no ha sigut condemnat per sentència ferma per algun delicte contra la llibertat i indemnitat sexual, tràfic i explotació de menors.  
  
No es valoraran, en cap cas, les dades que no consten entre la documentació completa que conforma cada sol·licitud de subvenció, així com els mèrits no s'indiquen en el formulari específic de sol·licitud presentat ni els acreditats fora del termini de presentació de sol·licituds establit en la present resolució.  
La constatació de dades incertes en qualsevol dels documents que conformen la sol·licitud de l'entitat podrà comportar la inadmissió a tràmit de la sol·licitud, a més de les responsabilitats que puguen correspondre d'acord amb la legislació vigent.  
En cas que l'entitat sol·licite que la transferència de la subvenció es duga a terme en un compte que no conste d'alta en la Generalitat, haurà de donar-la d'alta en l'aplicació PROPER de la Generalitat Valenciana.  
  
https://breu.gva.es/b/wl8eEg6HyQ  
1.3. Termini de presentació de sol·licituds.  
El termini per a la presentació de les sol·licituds serà de 20 dies, a comptar des de l'endemà de la publicació de la present resolució en el DOGV.  
L'incompliment d'aquest termini comportarà l'exclusió de la convocatòria.  
  
Quint. Instrucció i proposta de resolució del procediment  
De conformitat amb el que preveu l'article 10 de l'Ordre 6/2020, serà competent per a l'ordenació i instrucció del procediment la direcció territorial de la província en l'àmbit territorial en el qual es pretén dur a terme el projecte.  
En el cas que l'entitat plantege un projecte que es desenvolupe en més d'una província, la instrucció correspondrà a la direcció territorial en què l'entitat tinga la seua seu o delegació permanent.  
D'acord amb el que establix l'article 45.1.b de la Llei 39/2015, d'1 d'octubre, del procediment administratiu comú de les administracions públiques, durant la instrucció de l'expedient es publicaran els requeriments d'esmena en la web de la Direcció General de Diversitat, i s'establirà el termini per a la corresponent presentació:  
  
https://breu.gva.es/b/vB4iKWZPFV  
En aplicació de l'article 22.1 de la Llei 38/2003, de 17 de novembre, i dels articles 5 i 6 de l'Ordre 6/2020, cada direcció territorial donarà compte de les sol·licituds instruïdes a la comissió d'avaluació, que assignarà la valoració i la quantia de l'ajuda que es proposa per a aquests.  
En cas que la quantia de l'ajuda proposada siga inferior de la sol·licitada, l'òrgan competent podrà instar les corresponents entitats perquè reformulen la seua sol·licitud i ajusten els compromisos i condicions a la subvenció que es proposa.  
La relació de les entitats a les quals se'ls requerisca que reformulen la sol·licitud es publicarà en la pàgina web de la Direcció General de Diversitat:  
https://breu.gva.es/b/5meelYJHn7, amb indicació del termini per a presentar la reformulació. Totes les entitats instades a reformular la sol·licitud hauran d'omplir el document que figura com a annex I de la present resolució, encara que no es modifiquen les actuacions inicialment previstes en l'execució del projecte i es tracte solament d'un ajust pressupostari.  
La reformulació de sol·licituds hauria de respectar l'objecte, condicions i finalitat de la subvenció, així com els criteris de valoració establits respecte de les sol·licituds o peticions. En cas contrari, es resoldria la denegació de la sol·licitud.  
El projecte reformulat hauria d'identificar tots els canvis en les activitats que, si és el cas, s'efectuen. Així mateix, es detallaria la nova previsió de gastos, desglossada, en el model esmentat com a annex I.  
  
Seguidament, la comissió d'avaluació formularà la proposta de resolució, que contindrà per cada programa:  
1. Sol·licituds de subvenció de projectes que han resultat inadmeses, per la causa indicada en cada cas, i resulten excloses del procés de valoració.  
2. Resultat de la valoració dels projectes.  
3. Projectes subvencionables i quantia de l'ajuda.  
4. Projectes no subvencionables, amb la corresponent motivació.  
  
La comissió d'avaluació elevarà la proposta de subvenció a la Direcció General de Diversitat perquè dicte la corresponent resolució.  
  
  
Sext. Criteris de valoració de les sol·licituds  
Els criteris de valoració aplicables a la present convocatòria són els que establix l'article 5 de l'Ordre 6/2020, concretament:  
1. Els criteris objectius que cal tindre en compte per a la selecció dels projectes subvencionables seran, amb caràcter general, els que s'indiquen a continuació. Per a ser subvencionats, els projectes hauran d'obtindre almenys 15 punts en l'apartat a, 8 punts en l'apartat b i 8 punts en l'apartat c, a més d'aconseguir un mínim de 50 punts en la valoració total.  
a) Qualitat tècnica del projecte o activitat. Es valorarà fins a un màxim de 50 punts, com a resultat de ponderar els aspectes següents:  
  
1r. Avaluació de les necessitats socials, fins a un màxim de 10 punts: justificació de l'existència de la necessitat social que el projecte pretén satisfer, tenint en compte la insuficient o inexistent cobertura pública o privada d'aquesta.  
2n. Determinació dels objectius, fins a un màxim de 6 punts: es valoraran fins a 4 punts els objectius que es pretenen aconseguir i fins a 2 punts com aquests ajuden a pal·liar les necessitats detectades, així com la contribució a la consecució dels Objectius de Desenvolupament Sostenible de l'Agenda 2030.  
3r. Persones beneficiàries directes del projecte, fins a un màxim de 3 punts: es valorarà amb 1 punt quan el nombre de persones beneficiàries directes siga menys de 50, o amb 2 punts si són 50 o més. Així mateix, es valorarà amb 1 punt addicional que aquests persones siguen d'un col·lectiu determinat dins dels col·lectius de la diversitat.  
4t. Contingut tècnic del projecte, fins a un màxim de 8 punts: es valorarà fins a 2 punts l'adequació a l'objectiu proposat, fins a 2 punts el calendari d'execució i fins a 4 punts la descripció de les activitats concretes que es pretenen realitzar.  
5t. Indicadors d'avaluació i control, fins a un màxim de 4 punts: es valorarà que mesuren el desenvolupament i correcta implementació dels objectius marcats.  
6t. Innovació social, fins a un màxim de 3 punts: es valorarà la innovació com a part del desenvolupament del projecte, especialment quant a la participació de la ciutadania, ús de tecnologies i metodologies innovadores.  
7m. Treball en xarxa, fins a un màxim de 5 punts: es valorarà que en el desenvolupament de les activitats del projecte col·laboren sense contraprestació econòmica, com a mínim, altres dos entitats del mateix moviment associatiu, de manera coordinada i complementària amb l'entitat sol·licitant de la subvenció.  
8u. Inclusió de la perspectiva de gènere, fins a un màxim de 5 punts: es valorarà fins a 1 punt l'ús del llenguatge inclusiu en totes les activitats i publicacions, fins a 2 punts la promoció efectiva de la igualtat entre dones i hòmens, i fins a 2 punts les accions positives cap a les dones en situació de desigualtat.  
9é. Promoció de la igualtat d'oportunitats en els col·lectius vulnerables, fins a un màxim de 4 punts: es valorarà que el projecte tinga en compte l'especificitat de persones en situació de dependència, persones amb discapacitat, persones jóvens tutelades o extutelades o receptores de la renda valenciana d'inclusió, amb 1 punt per a cada un d'aquests col·lectius.  
10m. Ús del valencià en les activitats i publicacions, fins a un màxim de 2 punts: es valorarà l'ús del valencià tant en la presentació del projecte, en les seues activitats i accions, així com en el material de difusió.  
b) Viabilitat econòmica del projecte. Es valorarà fins a un màxim de 25 punts, com a resultat de ponderar els aspectes següents:  
1r. Adequació del pressupost a la finalitat, fins a un màxim de 15 punts: es valorarà l'adequació del pressupost previst en les accions presentades i en relació amb els objectius finals, i, si és el cas, el cost mitjà per persona usuària.  
2n. Aportació de recursos propis, fins a un màxim de 5 punts: es valorarà l'afectació al projecte de recursos humans i materials preexistents de l'entitat o finançament propi, a raó d'un punt per cada 5 % del pressupost finançat amb recursos propis.  
3r. Aportacions externes públiques o privades, fins a un màxim de 5 punts: es valorarà l'aportació d'ajudes complementàries per part d'altres entitats públiques o privades per a l'execució del projecte, a raó d'un punt per cada 5 % del pressupost finançat amb aportacions externes.  
  
c) Estructura, capacitat de gestió, experiència i trajectòria de l'entitat sol·licitant en la realització de projectes, programes i activitats de caràcter anàleg a les previstes en la present convocatòria. Fins a un màxim de 25 punts.  
1r. Experiència en la gestió de projectes subvencionats per la conselleria competent en matèria d'igualtat en la diversitat, fins a un màxim de 10 punts: es valorarà, 2 punts per any, la posada en pràctica anterior per l'entitat de projectes anàlegs amb un resultat positiu i eficient.  
  
2n. Estructura i capacitat de gestió, fins a un màxim de 5 punts: es valorarà l'adequació de l'estructura de l'entitat i del nombre de persones associades, en relació amb la gestió del projecte per al qual se sol·licita l'ajuda.  
3r. Adequació de recursos humans, fins a un màxim de 4 punts: es valorarà fins a 3 punts el perfil professional del personal afecte a l'execució del projecte, i fins a 1 punt la seua vinculació jurídic laboral amb l'entitat.  
4t. Voluntariat, fins a un màxim de 4 punts: es valorarà que el projecte compte amb personal voluntari, es valorarà amb 1 punt quan la ràtio de persona voluntària per persones beneficiàries siga de menys d'un 20 %, i amb 2 quan siga igual al 20 % o superior. Així mateix, es valorarà amb 2 punts que l'entitat haja desenvolupat accions formatives per al personal voluntari per a l'execució de les seues tasques dins del projecte.  
5t. Compromís amb una gestió de qualitat, fins a un màxim de 2 punts: es valorarà l'acreditació de l'efectiva implantació en l'entitat de sistemes d'autoavaluació de les activitats, projectes i programes executats per l'entitat.  
  
Sèptim. Gastos subvencionables i no subvencionables  
Són subvencionables els gastos corrents que, de manera indubtable, responguen a la naturalesa del projecte subvencionat, resulten necessaris per a executar-lo i es realitzen durant l'exercici 2024.  
Es considerarà gasto realitzat el que haja sigut efectivament pagat amb anterioritat a la finalització del període de justificació previst en la present convocatòria, sense perjuí que només s'admetran gastos relatius a l'exercici 2024.  
En cas que qualsevol dels gastos subvencionables puga correspondre, a més del projecte objecte de subvenció, a altres serveis propis de l'entitat sol·licitant, aquesta circumstància haurà de posar-se de manifest mitjançant el desglossament concret del gasto i la imputació corresponent a l'execució del projecte.  
La subvenció concedida es destinarà als gastos corrents que s'especifiquen en la sol·licitud i que podran consistir en algun dels següents conceptes vinculats a l'execució del projecte subvencionat:  
  
- Retribucions i gastos de personal directament lligat al desenvolupament del projecte. Seran subvencionables els salaris bruts, les quotes de la Seguretat Social a càrrec de l'empresa i altres costos salarials com ara pagues extraordinàries, i la resta de retribucions derivades de la normativa laboral aplicable, meritats durant el període d'execució i en funció del percentatge de dedicació al projecte. Aquesta partida no podrà suposar més d'un 60 % del total de gastos imputats al projecte.  
- Gastos de locomoció i dietes, si es justifica la relació directa del gasto amb el desenvolupament del projecte, fins a un màxim del 5 % de l'import total del projecte. Les quanties màximes d'aquests s'ajustaran, per analogia, al que establix el Decret 24/1997, d'11 de febrer, del Consell.  
- Gastos de material específic del projecte.  
- Assegurances d'accidents o responsabilitat civil afectes al projecte subvencionat.  
- Xicotets gastos de reparació, manteniment i conservació de béns necessaris per al desenvolupament dels projectes, fins a un import total màxim del 5 % de la subvenció concedida, sense que aquest percentatge supere els 500,00 euros.  
- Adquisició de material d'oficina no inventariable, fins a un màxim del 7 % de l'import total del projecte.  
- Subministraments del local, en el percentatge corresponent als períodes d'ús per a l'execució del projecte subvencionat.  
- Gastos necessaris per a la difusió i publicitat del projecte.  
- Gastos relatius a la realització de cursos en execució del projecte subvencionat i dirigits a les persones beneficiàries d'aquest.  
- Gastos derivats de la celebració de jornades, seminaris i activitats, vinculades al projecte subvencionat: lloguer d'instal·lacions, espais, càtering, personal de suport, disseny i elaboració de material audiovisual, senyalística o cartelleria, retransmissió en streaming, i altres necessaris i directament i indubtablement relacionats amb el disseny, desenvolupament i execució.  
- Gastos d'assessoria fiscal, laboral o comptable, fins al 5 % de l'import subvencionat del projecte.  
- Gastos de maquetació, edició, impressió i difusió dels estudis previstos en l'annex A.  
- Tindran la consideració de gasto efectiu les quantitats satisfetes per l'entitat beneficiària en concepte d'IVA i altres impostos indirectes a conseqüència del gasto en les activitats que són objecte del conveni, sempre que l'import no puga ser recuperat, totalment o parcialment, per aquesta, fet que s'haurà d'acreditar degudament.  
No seran subvencionables els gastos següents:  
- Els gastos i els pagaments que s'hagen efectuat fora dels terminis d'execució del projecte i de la justificació, respectivament.  
- Gastos associats a personal que no desenvolupe la seua labor en el projecte. Honoraris i indemnitzacions de qualsevol mena als òrgans directius de l'entitat beneficiària.  
- Béns de caràcter inventariable: l'adquisició de mobiliari, equips informàtics o de telefonia, i altres anàlegs.  
- La realització de gastos d'inversió.  
- Inversions finançades mitjançant arrendament financer (lísing) i rènting.  
- Interessos deutors dels comptes bancaris, recàrrecs, gastos derivats d'operacions de crèdit, ni gastos financers, així com qualsevol gasto derivat d'una gestió inadequada o insuficient dels fons públics.  
  
- Sancions administratives i penals, així com els gastos de procediments judicials.  
- Els impostos indirectes (IVA) i els impostos personals sobre la renda (IRPF), quan siguen susceptibles de recuperació o compensació.  
  
- Gastos extres d'hotel i gastos sumptuaris de qualsevol naturalesa.  
- Altres gastos que per la seua naturalesa no tinguen relació directa amb les actuacions subvencionades, els que no resulten necessaris, que es realitzen en un altre exercici, o el pagament del qual es realitze excedint el termini de justificació establit.  
  
Octau. Quantia de les ajudes  
1. La quantitat econòmica de l'ajuda es determinarà de manera proporcional a la puntuació obtinguda pel projecte avaluat, el pressupost acceptat dels gastos subvencionables per a l'execució del projecte, i el límit pressupostari fixat per a la corresponent línia de subvenció.  
  
A l'efecte de determinar la quantia individualitzada de la subvenció que haja de correspondre al projecte, la comissió d'avaluació de les ajudes objecte de la present convocatòria podrà aplicar, si és el cas, el que disposa l'article 170.2 de la Llei 1/2015, i modificar en congruència la quantia de subvenció sol·licitada.  
La quantia sol·licitada del projecte susceptible de ser finançat per a una entitat en una línia de subvenció no podrà ser superior al total d'ingressos obtinguts per l'entitat l'any anterior a l'anualitat de la convocatòria.  
En aquest cas, es reduirà el pressupost del projecte susceptible de ser finançat.  
  
Nové. Resolució i recursos contra aquesta  
El termini màxim per a resoldre i publicar la resolució del present procediment serà de sis mesos, a partir de l'endemà de la publicació de la resolució de la present convocatòria. Transcorregut el termini abans mencionat sense que s'haja publicat la resolució, les entitats interessades podran entendre desestimades les seues sol·licituds per silenci administratiu. Tot això, sense perjuí que subsistisca l'obligació legal de l'Administració de resoldre expressament sobre la petició formulada.  
  
La resolució de concessió de les ajudes indicarà expressament els projectes subvencionats per cada programa i l'import concedit.  
La resolució per la qual es concedisquen o deneguen les subvencions es publicarà en el Diari Oficial de la Generalitat Valenciana i en la pàgina web de la Direcció General de Diversitat, https://breu.gva.es/b/vB4iKWZPFV, de conformitat amb el que preveu l'article 45 de la Llei 39/2015, d'1 d'octubre, del procediment administratiu comú de les administracions públiques. La publicació esmentada tindrà els efectes de la notificació.  
Correspon a la persona titular de la Direcció General de Diversitat la resolució del procediment, d'acord amb la Resolució de 27 de setembre de 2023, de la vicepresidenta segona del Consell i consellera de Serveis Socials, Igualtat i Habitatge, sobre la delegació de l'exercici de competències en determinats òrgans de la Vicepresidència Segona i Conselleria de Serveis Socials, Igualtat i Habitatge. Així mateix, serà l'òrgan competent per a modificar els terminis d'execució de la convocatòria, si això és necessari. La seua resolució posa fi a la via administrativa.  
Contra aquesta resolució, de conformitat amb els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques, es podrà interposar, potestativament, un recurs de reposició, en el termini d'un mes, o, directament, un recurs contenciós administratiu, en el termini de dos mesos a comptar des de l'endemà de la seua publicació, de conformitat amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa. Si s'interposa un recurs potestatiu de reposició no podrà interposar-se el recurs contenciós administratiu fins que transcórrega el termini màxim legal per a resoldre'l, que és d'un mes.  
  
Dècim. Règim de lliuraments de pagament  
De conformitat amb el que preveu l'article 15 de l'ordre de bases, en aplicació del que establix l'article 44.1.b de la Llei 8/2023, de pressupostos de la Generalitat per a l'exercici 2024, una vegada concedides les subvencions, es lliurarà immediatament el 100 del seu import, per tractar-se d'una convocatòria de subvencions dirigida a entitats sense ànim de lucre per a finançar projectes de suport a col·lectius d'especial vulnerabilitat.  
  
Onzé. Justificació de gastos. Termini i forma  
La justificació dels gastos corresponents a la subvenció concedida es farà de conformitat amb l'article 16 de l'Ordre 6/2020, que l'entitat haurà de complir rigorosament. La justificació de les ajudes es presentarà de manera telemàtica mitjançant l'enllaç https://www.gva.es/va/inicio/procedimientos?id\_proc=95886 de la manera següent:  
  
1. Justificació de gastos corresponents a l'import de la subvenció atorgada.  
1.1. Gastos de personal imputats al projecte. S'hauran d'acreditar, si és el cas, mitjançant els documents següents:  
- Contractes del personal adscrit totalment o parcialment al projecte subvencionat.  
- Nòmines del personal.  
- TC1 i TC2 (relació nominal del personal treballador per al compte de cotització de l'entitat beneficiària) dels mesos imputats a la subvenció. S'assenyalaran en el document, si és el cas, les línies corresponents al personal treballador que imputen hores al projecte. El model TC1 ha d'estar mecanitzat o segellat per l'entitat bancària i pot ser substituït pel rebut de liquidació de cotitzacions, també segellat o mecanitzat per l'entitat bancària, o pel rebut bancari que acredita el pagament de la Seguretat Social per cada un dels mesos imputats.  
  
- Model 111 i 190, si és el cas.  
Per a provar el pagament efectiu de les nòmines del personal imputades al projecte, l'entitat ha d'aportar:  
- Transferència bancària. Haurà d'identificar-se la persona destinatària, l'import i la data d'aquesta. És important tindre en compte que no és vàlid l'ordre de pagament; es requerix el justificant bancari o, si és el cas, un certificat bancari en el qual es recullen els apartats esmentats anteriorment, firmat i segellat per l'entitat financera en qüestió.  
  
- Remeses. En cas que els justificants de pagament estiguen pel total del personal treballador, haurà de presentar-se el desglossament per treballadora o treballador en els documents següents:  
- Certificat bancari que acredite que en la remesa bancària presentada s'inclouen els pagaments del personal treballador imputat. El certificat ha de detallar el número de remesa, la data, els noms del personal treballador, la nòmina pagada i el seu import.  
- Talons bancaris. A cada taló s'annexarà el justificant bancari que acredite el cobrament.  
Per a provar el pagament efectiu dels gastos de Seguretat Social, l'entitat ha d'aportar:  
- Documents TC1 i TC2 en els quals aparega el segell de compensació (segell de pagament efectiu, no de registre o de recepció) o el pagament efectiu de l'entitat financera corresponent. El TC2 podrà no contindre el segell de compensació sempre que vaja acompanyat d'un rebut bancari o d'un TC1 o «rebut de liquidació de cotitzacions» que continguen el segell de compensació.  
- Quan els pagaments a la Seguretat Social es facen pel sistema RED (remissió electrònica de documents), el pagament es justificarà de la manera següent:  
- Si el pagament es realitza per domiciliació bancària, mitjançant el càrrec realitzat en el compte bancari.  
- Si el pagament s'efectua a través d'una entitat financera, mitjançant el rebut de liquidació de cotitzacions segellat o validat mecànicament per l'entitat financera.  
- Si el pagament es realitza a través d'altres canals, es justificarà mitjançant el rebut de liquidació de cotitzacions i el justificant bancari de pagament.  
1.2. Gastos en assegurances. En la justificació haurà de constar sempre la còpia de la pòlissa de l'assegurança i el rebut bancari del seu abonament.  
La còpia de la pòlissa de l'assegurança ha de detallar el període de cobertura, el nombre de persones assegurades i també la identificació de l'espai físic assegurat. L'entitat acreditarà la seua afectació proporcional o total al projecte.  
1.3. Gastos en arrendaments de locals afectes a la realització de jornades, trobades, xarrades, seminaris, etc. Aquest gasto es justificarà mitjançant els documents següents:  
- Còpia del contracte d'arrendament.  
- Justificants acreditatius del pagament.  
- Justificants d'ingrés de retencions i ingressos a compte de l'IRPF en relació amb rendiments procedents de l'arrendament d'immobles urbans (models 115 i 180).  
1.4. Factures i altres justificants de gasto.  
En la justificació d'altres gastos, en les factures que es detallen com a justificants de gasto haurà de reflectir-se:  
- Número i, si n'hi ha, sèrie.  
- Data de la seua expedició. La data haurà d'estar compresa en el termini d'execució del projecte i/o de justificació.  
Haurà de fer-se constar la data en què s'hagen efectuat les operacions que es documenten o en la qual, si és el cas, s'haja rebut el pagament anticipat, sempre que es tracte d'una data diferent de la d'expedició de la factura.  
- Nom i cognoms, raó o denominació social completa, tant de la persona obligada a expedir factura com de la destinatària de les operacions.  
- Número d'identificació fiscal atribuït per l'Administració Tributària.  
- Domicili, tant de la persona obligada a expedir factura com de la destinatària de les operacions.  
- Descripció de les operacions i/o productes, en la qual es consignen totes les dades necessàries per a la determinació de la base imposable de l'impost (definit pels articles 78 i 79 de la Llei 37/1992, de 28 de desembre, de l'Impost sobre el Valor Afegit, d'ara en avant, Llei de l'impost) corresponent a aquelles i el seu import, incloent-hi el preu unitari sense impost d'aquests operacions, així com qualsevol descompte o rebaixa que no estiga inclòs en aquest preu unitari.  
  
- El tipus o tipus impositius, si és el cas, aplicats a les operacions.  
  
- La quota tributària que, si és el cas, es repercutisca, que haurà de consignar-se per separat.  
- En cas que l'operació estiga exempta de l'Impost, una referència a les disposicions corresponents de la Directiva 2006/112/CE, de 28 de novembre, relativa al sistema comú de l'Impost sobre el Valor Afegit, o als preceptes corresponents de la Llei de l'Impost o indicació que l'operació està exempta.  
- En cas d'aplicació del règim especial de les agències de viatges, haurà de portar la menció «règim especial de les agències de viatges».  
  
No s'acceptaran les factures que continguen conceptes imprecisos o excessivament genèrics. En aquest cas, l'entitat haurà d'aportar certificat explicatiu. Tampoc s'acceptaran els documents que no es visualitzen correctament.  
Haurà d'especificar-se per separat la part de base imposable corresponent a cada una de les operacions que es documenten en una mateixa factura, quan es documenten operacions que estiguen exemptes de l'Impost sobre el Valor Afegit i altres en les quals no.  
D'acord amb l'article 16 de l'Ordre 6/2020, les entitats beneficiàries quedaran obligades a fer constar, en totes les factures i documents acreditatius del gasto subvencionat, bé mitjançant una estampilla, bé per un altre procediment que deixe adequada constància en els documents originals, que s'han utilitzat per a acreditar gasto en l'expedient o ajuda de què es tracte i, si és el cas, la quantia en què resulten afectats per la subvenció concedida. L'obligació que s'ha indicat els serà exigible, siga quin siga el format en què s'haja creat o formalitzat el document o la factura, i comportarà l'obligació de conservar-los durant el termini que dispose l'Administració per a revisar la subvenció concedida i verificar el compliment de la resta d'obligacions o càrregues derivades de la concessió.  
2. Memòria tècnica.  
La memòria tècnica o descriptiva de l'execució del projecte subvencionat, que es presentarà després de la finalització del projecte, haurà de permetre que l'òrgan que concedix la subvenció avalue la realització de l'activitat i el compliment de la finalitat per a la qual es va concedir la subvenció. Per a l'elaboració d'aquesta memòria s'omplirà el model disponible en la pàgina web de la Direcció General de Diversitat:  
  
https://breu.gva.es/b/vB4iKWZPFV  
S'abordaran, com a mínim, els aspectes següents:  
- Memòria d'activitats efectuades.  
- Calendari de realització de les activitats.  
- Metodologia de treball.  
- Valoració de l'eficiència de les actuacions realitzades en relació amb les necessitats i problemàtica sobre la qual s'ha actuat.  
- Espais, municipis o territori sobre el qual s'ha actuat i s'han realitzat les activitats.  
- Nombre de persones beneficiàries del projecte.  
- Compliment dels objectius proposats.  
- Avaluació i propostes de futur.  
Tenint en compte que la memòria té entitat per si mateixa i és la justificació de les activitats, haurà de referir-se a tot el que ja s'ha efectuat i conclòs, així com aportar dades exactes i concretes, de manera que permeta relacionar de manera directa, clara i indubtable els documents justificatius dels gastos incorreguts i els pagaments efectuats amb les accions subvencionades.  
Sempre que s'hagen dut a terme projectes d'informació i assessorament, s'elaborarà un informe en el qual es farà constar el nombre de persones ateses i els recursos socials als quals han sigut derivades, en percentatge.  
En tot cas, s'haurà de presentar el certificat de justificació de gastos que figura com a annex II de la present resolució.  
La justificació de la totalitat del gasto anual objecte de la subvenció estarà subjecte al que preveu la resolució de concessió de les presents subvencions i haurà de justificar-se, com a màxim, el dia 31 de gener de 2025.  
El termini màxim per a la presentació de la memòria tècnica del projecte serà el dia 31 de gener de 2025.  
  
Dotzé. Minoració i reintegrament de les subvencions concedides  
Després de la justificació total del gasto anual objecte de subvenció, la direcció territorial competent per a la instrucció procedirà a la liquidació d'aquesta. A conseqüència d'aquesta liquidació i, si és el cas, regularització, s'exigirà el reintegrament dels imports indegudament percebuts, en cas que la justificació resulte insuficient. Així mateix, serà procedent el reintegrament de la subvenció quan s'acredite la concurrència de les causes que indica l'article 37 de la Llei 38/2003, de 17 de novembre, general de subvencions, en relació amb el 17.3.n del mateix text legal.  
  
Tretzé. Compliment del tràmit de notificació prèvia a la Comissió Europea  
Les presents subvencions no necessiten ser notificades a la Comissió Europea, de conformitat amb el que disposa el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, per no reunir tots els requisits de l'apartat 1 de l'article 107 del TFUE, ja que l'activitat que se subvenciona té un impacte estrictament local i, per consegüent, no falseja ni amenaça falsejar la competència, ni afecta els intercanvis comercials entre estats membres.  
  
Catorzé. Logotip  
Les entitats que resulten beneficiàries, una vegada obtinguda l'autorització per part de la Direcció General de Diversitat, hauran d'incorporar de manera visible en el material que s'utilitze el logotip de Vicepresidència Segona i Conselleria de Serveis Socials, Igualtat i Habitatge, tal com figura en el Manual d'identitat corporatiu de la GVA publicat en la web https://breu.gva.es/b/a90TrlvvU4, i fer-hi constar que el projecte ha sigut «subvencionat per» la Vicepresidència Segona i Conselleria de Serveis Socials, Igualtat i Habitatge.  
Per a la seua reproducció haurà de sol·licitar-se a l'adreça electrònica diversitat\_tcwerc@ovs.ea.  
S'utilitzarà guardant les proporcions del model, en les ampliacions o reduccions, i s'haurà de col·locar en un lloc preferent del suport que s'ha de difondre i amb la mateixa categoria que el logotip de l'organització o entitat subvencionada.  
  
Quinzé. Protecció de dades de caràcter personal  
En compliment de l'article 13 de l'RGPD, donem la informació següent:  
  
RESPONSABLE DEL TRACTAMENT: VICEPRESIDÈNCIA SEGONA I CONSELLERIA DE SERVICIS SOCIALS, IGUALTAT I HABITATGE  
C/ de la Democràcia, 77. 46202 València  
DELEGAT/ADA DE PROTECCIÓ DE DADES En tot cas, les persones sol·licitants podran contactar amb la Delegació de Protecció de Dades de la Generalitat per mitjà del correu electrònic iet@uvd.kd, o de l'adreça postal:  
PRESIDÈNCIA DE LA GENERALITAT  
Delegació de Protecció de Dades de la Generalitat.  
Passeig de l'Albereda, 16  
46093 València.  
  
DRETS DE LES PERSONES INTERESSADES Podran exercitar els seus drets d'accés, rectificació, supressió, oposició, limitació i portabilitat de les seues dades de caràcter personal incloses en els tractaments d'aquesta conselleria.  
FINS DEL TRACTAMENT Gestió de les ajudes a entitats socials de la Comunitat Valenciana de l'exercici 2024.  
BASE JURÍDICA LICITUD O LEGITIMACIÓ Article 6.1.c RGPD: el tractament és necessari per a complir una obligació legal aplicable al responsable del tractament (Reglament (UE) 2016/679, del Parlament Europeu i del Consell, de 27.04.2016).  
- Llei orgànica 3/2018, de 5 de desembre, de protecció de dades personals i garantia dels drets digitals.  
- Llei 39/2015, d'1 d'octubre, del procediment administratiu comú de les administracions públiques.  
- Llei 3/2019, de 18 de febrer, de la Generalitat, de serveis socials inclusius de la Comunitat Valenciana.  
- Ordre 6/2020, de 9 de desembre de 2020, de la Vicepresidència i Conselleria d'Igualtat i Polítiques Inclusives, per la qual s'aproven les bases reguladores de la concessió de subvencions a entitats sense ànim de lucre per a finançar projectes de suport a la igualtat en la diversitat.  
MESURES DE SEGURETAT Les mesures de seguretat implantades es corresponen amb les que preveu l'annex II del Reial decret 3/2010, de 8 de gener, pel qual es regula l'Esquema Nacional de Seguretat en l'àmbit de l'Administració electrònica i de conformitat amb el que establix la política de seguretat de la informació de la Generalitat, Decret 66/2012, de 27 d'abril, del Consell, complementat pel Decret 130/2012, de 24 d'agost, del Consell, pel qual s'establix l'organització de la seguretat de la informació de la Generalitat.  
TRANSFERÈNCIES INTERNACIONALS No es preveuen transferències internacionals de dades.  
TERMINI DE CONSERVACIÓ DE LES DADES PERSONALS Es conservaran durant el temps necessari per a complir la finalitat per a la qual s'hagen recaptat i per a determinar les possibles responsabilitats que es puguen derivar d'aquesta finalitat i del tractament de les dades, i d'acord amb la normativa d'arxius i documentació.  
EXERCICI DE DRETS Per a exercir els drets haurà de presentar un escrit davant de la Subsecretaria de la Vicepresidència Segona i Conselleria de Serveis Socials, Igualtat i Habitatge. Haurà d'especificar quin d'aquests drets sol·licita que se satisfaça i haurà d'adjuntar la fotocòpia del DNI o un document identificatiu equivalent.  
Exercici del dret d'accés, rectificació, supressió i portabilitat de les dades personals corresponents, limitació i oposició del tractament i del fet de no ser objecte de decisions individuals automatitzades respecte de les dades personals registrades en la Generalitat: https://www.gva.es/va/inicio/procedimientos?id\_proc=19181  
  
RECLAMACIÓ DAVANT DE LA DELEGACIÓ DE PROTECCIÓ DE DADES GVA https://breu.gva.es/b/lCFiZtOJjb  
RECLAMACIÓ DAVANT DE L'AEPD En cas de considerar vulnerat el dret a la protecció de dades personals, podrà interposar una reclamació davant de l'Agència Espanyola de Protecció de Dades.  
https://www.aepd.es/  
  
  
Com que el centre gestor pot obtindre o consultar dades o informacions que estiguen en poder d'altres administracions públiques, sobre la base de l'article 28.2 de la Llei 39/2015, d'1 d'octubre, del procediment administratiu comú de les administracions públiques, serà aplicable el que preveu la disposició addicional 8a de l'LOPDGDD, que establix que «quan es formulen sol·licituds per qualsevol mitjà en les quals l'interessat declare dades personals que estiguen en poder de les administracions públiques, l'òrgan destinatari de la sol·licitud podrà efectuar en l'exercici de les seues competències les verificacions necessàries per a comprovar l'exactitud de les dades» (potestat prevista, així mateix, en la Llei 40/2015, d'1 d'octubre, de règim jurídic del sector públic).  
  
Enllaç al Registre d'activitats de tractament de la Direcció General de Diversitat corresponent a la GESTIÓ D'AJUDES O SUBVENCIONS RELATIVES A LA PROMOCIÓ DE LA DIVERSITAT:  
  
https://breu.gva.es/b/ok4g3xk3DB  
  
Setzé. Clàusula de transparència  
En compliment de l'article 3 de la Llei 19/2013, de 9 de desembre, de transparència, accés a la informació pública i bon govern; dels articles 3 i 4 de la Llei 1/2022, de 13 d'abril, de transparència i bon govern de la Comunitat Valenciana, i de l'article 18 de la Llei general de subvencions, les entitats beneficiàries d'una subvenció hauran de complir les següents obligacions de transparència:  
1. En el cas d'entitats que perceben durant el període d'un any ajudes o subvencions públiques en una quantia superior a 100.000,00 euros, o quan almenys el 40 % del total dels seus ingressos anuals tinguen caràcter d'ajuda o subvenció pública, sempre que aconseguisca com a mínim la quantitat de 5.000,00 euros, hauran de complir les obligacions de publicitat activa que recull el capítol II del títol I de la Llei 19/2013, de 9 de desembre. En particular, hauran de publicar, en els termes que preveuen els principis generals de l'article 5 d'aquesta llei, la informació institucional i organitzativa de l'article 6 i l'econòmica i pressupostària de l'article 8 d'aquesta.  
2. En el cas d'entitats que perceben durant el període d'un any ajudes o subvencions de l'Administració autonòmica o de qualsevol altra entitat enumerada en l'article 3 de la Llei 1/2022, de 13 d'abril, de transparència i bon govern de la Comunitat Valenciana, per un import superior a 50.000,00 euros, hauran de fer-ne la publicitat adequada i indicar-hi almenys l'entitat pública concedent, l'import rebut i el programa, l'activitat, la inversió o l'actuació subvencionada. La difusió d'aquesta informació s'haurà de fer preferentment a través de les pàgines web corresponents. En cas que no disposen de pàgina web en què fer la publicitat, podran complir aquesta obligació en el portal que pose a la seua disposició l'òrgan concedent. En aquest sentit, durant el període de justificació de l'ajuda concedida, haurà de comunicar-ho a l'entitat concedent perquè li done publicitat en el web corresponent.  
  
3. La plataforma que la Generalitat Valenciana posa a la disposició de les entitats per al compliment de les obligacions previstes en els apartats anteriors és la plataforma TEP- Transparència Entitats Privades, de Gva Oberta, a la qual es pot accedir en https://gvaoberta.gva.es/va/tep  
  
Aquesta informació s'haurà de publicar a partir de l'any següent a aquell en el qual s'hagen superat els llindars establits, i haurà de mantindre's publicada durant almenys quatre anys naturals.  
4. Sense perjuí de les obligacions previstes en els anteriors apartats, totes les entitats beneficiàries de la subvenció hauran de donar l'adequada publicitat del caràcter públic del finançament de programes, activitats, inversions o actuacions de qualsevol tipus que siguen objecte de subvenció, incloent-hi el logotip de la Generalitat Valenciana en mitjans de difusió com per exemple cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada  
  
Desseté. Pla de control de subvencions  
La Direcció General de Diversitat, de conformitat amb l'article 169 de la Llei 1/2015, de 6 de febrer, d'hisenda pública, del sector públic instrumental i de subvencions, elaborarà i executarà el corresponent pla de control sobre les subvencions concedides a l'empara d'aquesta resolució.  
  
Contra aquesta resolució, que posa fi a la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la seua publicació, d'acord amb el que establixen els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant del mateix òrgan en el termini d'un mes, computat en els mateixos termes, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjuí que les persones interessades hi puguen presentar qualsevol altre que estimen pertinent.  
  
  
València, 9 de maig de 2024.La vicepresidenta segona del Consell i consellera de Serveis Socials, Igualtat i Habitatge: Susana Camarero Benítez.  
  
  
  
  
  
  
  
  
  
  
ANNEX A  
  
RELACIÓ DE PROGRAMES OBJECTE DE LA CONVOCATÒRIA AMB CÀRREC A LA PARTIDA PRESSUPOSTÀRIA M44280922, PROGRAMA 313H00, DIVERSITAT, I EL SEU CRÈDIT DISPONIBLE EN L'EXERCICI 2024. PROJECTES OBJECTE DE SUBVENCIÓ I REQUISITS  
1. PROGRAMA PER AL FOMENT DEL RESPECTE I LA INCLUSIÓ DEL POBLE GITANO A LA COMUNITAT VALENCIANA  
Finalitat: donar suport a programes i actuacions dirigides a aconseguir la igualtat d'oportunitats i la inclusió del poble gitano en tots els àmbits.  
Projectes subvencionables:  
- Escoles de famílies, foment de l'escolarització primerenca i de la participació en les AMPA.  
- Suport a l'èxit escolar de xiquets i xiquetes en Educació Infantil o Primària, i adolescents gitanos en l'Educació Secundària Obligatòria -incloent el treball col·laboratiu amb els centres educatius- i del foment de l'educació postobligatòria.  
- Escoles de formació per a persones adultes i projectes d'alfabetització digital, especialment dirigits a dones.  
- Formació integral per a aconseguir més autonomia personal, professional i social de les dones gitanes.  
- Accions que potencien l'oci educatiu, així com la sensibilització i formació per a la diversitat, especialment en l'adolescència i joventut (promoure campanyes i activitats escolars de sensibilització multicultural, per a combatre els prejuís i l'antigitanisme).  
- Activitats d'acció comunitària per a la millora dels barris on viu un important nombre de persones gitanes.  
- Ensenyament de la llengua valenciana i la llengua romaní.  
- Sensibilització sobre la història i sobre tradicions culturals del poble gitano.  
- Accions encaminades a donar a conéixer les tradicions culturals del poble valencià a les persones gitanes.  
- Accions tendents al desenvolupament d'actuacions de mediació intercultural amb reconeixement a les diferències culturals, la igualtat i el dret a la diferència (cultura, història i llengua).  
- Accions que promoguen la convivència de persones d'ètnia gitana amb la ciutadania i disminuïsquen o eliminen les actituds i comportaments discriminatoris i fomenten el respecte de la cultura i tradicions gitanes (humanitzar emfatitzant el que ens unix i no el que ens diferencia).  
- Accions que impulsen la millora de les habilitats i destreses bàsiques de les persones d'ètnia gitana com a palanca d'inclusió en la vida social, cultural, política i econòmica (tallers pràctics de soft skills - parlar en públic, resolució de conflictes presa de decisions, habilitats de planificació, alfabetització financera, lideratge, treball en equip i similars.)  
- Accions de conscienciació als membres de comunitats gitanes marginades sobre els drets humans i els drets i responsabilitats com a part de la ciutadania.  
- Accions que fomenten l'intercanvi cultural entre diferents minories ètniques i generen sinergies positives d'impacte en la societat valenciana.  
- Sensibilització sobre la història i la cultura del poble gitano, especialment en dies assenyalats.  
- Atenció a víctimes de discriminació per racisme antigitano.  
- Accions de sensibilització per a evitar la discriminació directa i indirecta, l'assetjament, els estereotips, la retòrica antigitana, la incitació a l'odi, els delictes d'odi i la violència contra els gitanos.  
- Accions de promoció de narratives positives sobre els gitanos i models positius, entre altres, mitjançant l'organització de trobades intercomunitàries i aprenentatge intercultural.  
- Accions de visibilització de referents, sobretot dones gitanes, que servisquen per a eliminar prejuís i estereotips, i siguen inspiradores i motivadores.  
- Foment de la participació associativa i social de les persones gitanes.  
- Potenciació de la xarxa associativa.  
- Accions que fomenten la participació de les persones d'ètnia gitana en la vida pública valenciana (social, econòmica, política i cultural), especialment de les dones i els jóvens, i servisquen de reforç per a aconseguir la seua integració en la comunitat en la qual residixen.  
- Fomentar l'associacionisme de barri.  
- Accions de dinamització social (activitats socials que afavorisquen la interrelació) en els barris on es concentra la població gitana, que impulsen l'intercanvi cultural entre veïns i fomenten no només la tolerància (respecte), sinó la comprensió dels beneficis de la diversitat i la inclusió com a factors enriquidors (esportives, culturals, jornada, i similars.).  
- Accions de conscienciació i difusió capaces de generar un canvi d'actituds en la ciutadania cap a les persones d'ètnia gitana (la discriminació és una de les causes més profundes de pobresa i desigualtat) que posen en valor la seua cultura i fomenten la cohesió social.  
- Elaboració d'estudis sobre la situació del poble gitano a la Comunitat Valenciana. En tot cas, la propietat dels estudis serà de l'entitat beneficiària.  
Requisits dels projectes:   
Els projectes aniran dirigits tant a la població gitana, inclosa la romaní migrant, com a la no gitana, depenent de l'objectiu concret que es pretenga assolir, i sempre en benefici del poble gitano. Tots els vinculats a objectius, accions o actuacions de l'estratègia hauran d'indicar-ho. Els projectes d'àmbit socioeducatiu no podran tindre com a persones beneficiàries les que ja estan formant part dels programes concertats Kumpania, i-Kumpania i Kumpania+ de la Generalitat.  
  
Els projectes hauran de ser executats a la Comunitat Valenciana durant l'exercici 2024.  
  
2. FOMENT DE LA IGUALTAT  
Finalitat: donar suport als programes i les actuacions dirigides a aconseguir la igualtat de les persones LGTBI en tots els àmbits, especialment en els que es consideren prioritaris en l'Estratègia valenciana per a la igualtat LGTBI 2022-2027.  
Projectes subvencionables:  
- Activitats de formació en pro de la igualtat com a principi social en col·laboració amb les entitats locals municipals de la Comunitat Valenciana.  
- Accions de formació i sensibilització de professionals de l'educació, la sanitat, forces i cossos de seguretat, emergències i similars en el respecte a la diversitat sexual, i oferir ferramentes per a afrontar situacions d'LGTBI-fòbia.  
- Informació i formació als agents de socialització (família, educadores i educadors, grup d'iguals, entorn social i similars).  
- Campanyes d'informació i sensibilització, especialment sobre:  
· La sensibilització contra els estereotips i prejuís i a la normalització dels drets de les persones LGTBI.  
· La sensibilització contra l'LGTBI-fòbia i la no-discriminació.  
· La lluita contra l'assetjament LGTBI-fòbic.  
- Activitats de trobada i socialització per al col·lectiu LGTBI amb l'objectiu de contribuir a la seua visibilitat i integració.  
- Jornades i actes corresponents a la celebració de dies específics LGTBI, especialment en l'àmbit rural i en municipis d'escassa població.  
  
- Activitats d'atenció a persones vulnerables del col·lectiu LGTBI.  
  
- Implementació d'iniciatives culturals de foment de la Igualtat en l'àmbit cultural valencià.  
-La generació i/o promoció de producció literària, musical, teatral, plàstica, performativa o altres expressions artístiques destinades al foment de la igualtat a la Comunitat Valenciana.  
- Propostes innovadores per a la promoció de la igualtat en la cultura valenciana, reforçant el seu reconeixement com a pilars de la nostra comunitat i la seua projecció sense discriminacions.  
- Campanyes que tinguen per finalitat erradicar actes LGTB-fòbics en les festes populars i contrarestar aquests comportaments, així com estimular el tractament respectuós de les realitats lèsbiques, gais, trans i bisexuals i, en general, de la diversitat.  
- Elaboració d'estudis sobre la situació de la diversitat a la Comunitat Valenciana. En tot cas, la propietat dels estudis serà de l'entitat beneficiària.  
Requisits dels projectes:  
Els projectes aniran dirigits principalment a l'atenció, la promoció i la defensa dels drets de les persones LGTBI, i a la informació i formació en el respecte a la diversitat amb la finalitat de trencar amb els esquemes de desigualtat i discriminació. Els que es relacionen amb el compliment de la Llei 8/2017, de 7 d'abril, de la Generalitat, integral del reconeixement del dret a la identitat i a l'expressió de gènere a la Comunitat Valenciana, i de la Llei 23/2018, de 29 de novembre, de la Generalitat, d'igualtat de les persones LGTBI, hauran d'indicar-ho en la sol·licitud o en el projecte.  
No seran objecte de subvenció per aquesta línia pressupostària, per ser-ho ja per altres programes de salut, els projectes dirigits a la promoció de la salut sexual, així com a la prevenció del VIH-SIDA i altres ITS. Així mateix, queden exclosos de la present convocatòria els projectes destinats a facilitar a les persones destinatàries prestacions que estiguen cobertes pel servei Orienta d'atenció i assessorament a persones LGTBI i Armari de la Memòria.  
Els projectes hauran de ser executats a la Comunitat Valenciana durant l'exercici 2024.  
  
3. PROGRAMES DE LLUITA CONTRA LA DISCRIMINACIÓ I DELICTES D'ODI A TRAVÉS DE LA SENSIBILITZACIÓ I EL FOMENT DE LA IGUALTAT DE TRACTE  
Finalitat: donar suport als programes i les actuacions dirigides a la igualtat de tracte i no-discriminació dels col·lectius de la diversitat, així com la lluita contra els delictes d'odi i l'atenció a les víctimes.  
Projectes subvencionables:  
- Foment de la igualtat de tracte i la no-discriminació en el conjunt de la societat i els mitjans de comunicació.  
- Informació i formació a professionals de l'educació, la sanitat, forces i cossos de seguretat i emergències, tercer sector i similars.  
  
- Accions de sensibilització i formació de persones adultes i agents de socialització (família, associacions de pares i mares i entorn social).  
  
- Intervenció primerenca en la formació per a la sensibilització de la discriminació i els delictes d'odi dirigida a la infància i a l'adolescència.  
  
- Mediació per a col·lectius vulnerables.  
- Formació dirigida a col·lectius vulnerables.  
- Formació per a la identificació de situacions de discriminació i delictes d'odi.  
- Detecció, desmentiment i, si és el cas, denúncia dels falsos rumors o notícies falses que promouen la discriminació i els delictes d'odi.  
  
- Assessorament, suport psicològic, legal i social, i seguiment i acompanyament en la denúncia.  
- Recuperació de la memòria de les víctimes de discriminació i delictes d'odi.  
- Realització de jornades d'intercanvi d'experiències.  
- Creació de xarxes associatives.  
- Elaboració d'estudis sobre la situació de la discriminació i delictes d'odi a la Comunitat Valenciana. En tot cas, la propietat dels estudis serà de l'entitat beneficiària.  
Requisits dels projectes:  
Els projectes han d'anar dirigits a fomentar la igualtat de tracte i la no-discriminació, a la sensibilització i prevenció de les conductes d'odi, així com a l'atenció a les víctimes d'aquests conductes. Per tant, no seran objecte de subvenció els projectes destinats a prestar a les persones destinatàries un altre tipus de serveis per a l'atenció de les seues necessitats o per a la seua inclusió social, ni les prestacions que estiguen cobertes pel servei Orienta d'atenció i assessorament a persones LGTBI, ATLAS i IgualaT.  
Els projectes vinculats a objectius o actuacions de l'estratègia hauran d'indicar-ho.  
Només podran ser objecte de subvenció els projectes dirigits específicament a fomentar la igualtat de tracte i a atendre les víctimes de discriminació d'algun o alguns dels col·lectius següents: persones amb discapacitat, migrants o d'origen migrant i refugiades, gitanes, LGTBI, persones sense llar o en situació de pobresa, minories religioses i minories lingüístiques en l'àmbit de la Comunitat Valenciana. Per tant, no seran objecte de subvenció els projectes genèrics o dirigits a altres col·lectius diferents dels esmentats anteriorment.  
Queden exclosos de la present convocatòria els projectes l'únic objectiu o activitat primordial dels quals siga la recopilació de dades referents a situacions discriminatòries i delictes d'odi, o l'elaboració d'informes sobre aquests, per ser prestacions ja cobertes a través de l'acció concertada per servei d'informació, primer assessorament i orientació a les víctimes o persones relacionades amb situacions discriminatòries i delictes d'odi.  
Els projectes hauran de ser executats a la Comunitat Valenciana durant l'exercici 2024.  
  
4. PROGRAMA PER AL FOMENT DE LA INCLUSIÓ DE PERSONES MIGRANTS  
Finalitat: donar suport als programes i les actuacions dirigides a aconseguir la igualtat i la inclusió de les persones migrants en tots els àmbits, i especialment en els que es consideren prioritaris en l'Estratègia valenciana de migracions 2021-2026.  
Projectes subvencionables:  
- Desenvolupament d'actuacions en intervenció social amb immigrants tendents a la prevenció de situacions d'exclusió social.  
- Foment d'actuacions tendents al desenvolupament de vincles interculturals entre migrants i la societat d'acolliment.  
- Formació de persones migrants en lideratge perquè esdevinguen referents i facilitadores de la mediació intercultural.  
- Accions encaminades a la integració cultural i lingüística de la població migrant, amb especial incidència en les tradicions i la cultura valenciana.  
- Accions encaminades a fomentar el coneixement en la població migrant sobre l'ús i respecte al castellà i al valencià, així com l'elaboració i implementació de cursos de formació lingüística.  
- Desenvolupament de programes de mediació intercultural.  
- Elaboració d'estudis sobre la situació de la igualtat i la inclusió de les persones migrants a la Comunitat Valenciana. En tot cas, la propietat dels estudis serà de l'entitat beneficiària.  
- Desenvolupament del Programa voluntari de comprensió de la societat valenciana - Escoles d'Acolliment.  
Requisits dels projectes: Els projectes han de tindre com a població objectiu les persones migrants; es consideren així aquelles la nacionalitat o l'origen de les quals siga un país estranger. Els projectes han d'anar dirigits a realitzar una primera atenció, informació, orientació, assessorament i derivació, si és el cas, a recursos normalitzats. Mediació intercultural en els diferents àmbits socials. Desenvolupament d'Escoles d'Acolliment. Promoció de la interculturalitat i divulgació de l'aportació positiva a la nostra societat de les persones migrants.  
  
Queden exclosos de la present convocatòria tots els projectes d'acolliment residencial de persones migrants, inclosos els dirigits a persones en situació o risc d'exclusió social, per ser serveis que ja presta la Generalitat a través de l'acció concertada. Per tant, no es finançaran amb càrrec a aquesta línia de subvenció gastos en allotjament i manutenció ni ajudes directes a les persones usuàries.  
També queden exclosos tots els projectes dirigits primordialment a la població migrant romaní, perquè són finançables a través del programa per a la igualtat i la inclusió del poble gitano.  
Els projectes hauran de ser executats a la Comunitat Valenciana durant l'exercici 2024.